ΓΡΑΠΤΗ ΕΡΩΤΗΣΗ E-1179/02

υποβολή: Jonas Sjstedt (GUE/NGL) προς την Επιτροπή

(25 Απριλίου 2002)

Θέμα: Μνεία ενδεικτικών τιμών στα βιβλία που πωλούνται στην εσωτερική αγορά

Σε ορισμένα κράτη μέλη αναφέρονται ενδεικτικές τιμές στα βιβλία, ενώ σε άλλα όχι. Στην απόφασή του της 22ας Φεβρουαρίου 2002 στηνπόθεση 2002/5, το σουηδικό δικαστήριο της αγοράς (Marknadsdomstolen) θεώρησε ότι το γεγονός ότι ένας εκδότης αποφασίζει να αναφέρει ενδεικτικές τιμές σε βιβλία τσέπης, μπορεί να θεωρηθεί ως συμφωνία ή συντονισμένη πρακτική μεταξύ επιχειρήσεων, η οποία θεωρείται ότι αντιβαίνει προς το άρθρο 6 του σουηδικού νόμου περί ανταγωνισμού.

Οι κανόνες της Ε.Ε. περί ανταγωνισμού (των άρθρων 81 και 82 της Συνθήκης του Άμστερνταμ) αποτέλεσαν το παράδειγμα για τους σουηδικούς σχετικούς νόμους, οι οποίοι, κατά συνέπεια, πρέπει να ερμηνεύονταιπό το φως της νομοθεσίας της Ε.Ε. και της νομολογίας του Δικαστηρίου της Ε.Ε., λαμβανομένων ως ένα βαθμόπόψη των ειδικών εθνικών συνθηκών.

Στη Σουηδία το εν λόγω ζήτημα έχει επιλυθεί μέσω της απόφασης του Δικαστηρίου της Αγοράς (κατά της οποίας η άσκηση έφεσης δεν είναι δυνατή). Θεωρεί, εν τούτοις, η Επιτροπή ότι θα έπρεπε να αναφέρονται ενδεικτικές τιμές στα βιβλία και ότι είναι αποδεκτό το να εφαρμόζουν τα διάφορα κράτη μέλη τα άρθρα 81 και 82 κατά τρόπο διαφορετικό·

Απάντηση του κ. Monti εξ ονόματος της Επιτροπής

(14 Ιουνίου 2002)

Η Επιτροπή λαμβάνειπόψη της την άποψη ότι οι συνιστώμενες τιμές λιανικής πώλησης που είναι τυπωμένες στα βιβλία μπορεί να αποτελέσουν,πό ορισμένες συνθήκες, περιορισμό του ανταγωνισμού κατά την έννοια του άρθρου 81 παράγραφος 1 της συνθήκης ΕΚ(1). Ωστόσο η Επιτροπή έχει επανειλημμένα καταστήσει σαφές, σύμφωνα με τη νομολογία, ειδικότερα στηνπόθεση Leclerc— απόφαση του δικαστηρίου της 10ης Ιανουαρίου 1985(2) — ότι δεν αντίκειται στον καθορισμό των τιμών βιβλίων στα κράτη μέλη που στηρίζεται σε συμφωνίεςπό την προϋπόθεση ότι αυτές δεν επηρεάζουν ουσιαστικά τις συναλλαγές μεταξύ των κρατών μελών.(3) Από την άλλη πλευρά, οι συμφωνίες καθορισμού των εθνικών τιμών μπορεί να παραβιάσουν τους εθνικούς κανόνες ανταγωνισμού δεδομένου ότι, διότι ακόμα και αν συμφωνούν με τα άρθρα 81 και 82 της συνθήκης ΕΚ δεν εξετάζουν το κατά πόσον θίγουν το ενδοκοινοτικό εμπόριο. Τούτο συμβαίνει και με το άρθρο 6 του σουηδικού νόμου περί ανταγωνισμού. Ωστόσο, όσο τα εθνικά δικαστήρια εφαρμόζουν απευθείας τα άρθρα 81 και 82 της συνθήκης ΕΚ στις συμφωνίες καθορισμού των εθνικών τιμών του βιβλίου δεσμεύονται από την αντίστοιχη νομολογία του Ευρωπαϊκού Δικαστηρίου.

Η εφαρμογή των εθνικών κανόνων ανταγωνισμού στις συμφωνίες για τον καθορισμό των τιμών του βιβλίου μπορεί να διαφέρουν από το ένα κράτος στο άλλο. Στο πλαίσιο αυτό, θα πρέπει να δοθεί έμφαση στο γεγονός ότι το σουηδικό εμπορικό δικαστήριο φαίνεται ότι στηρίζει την απόφασή του αποκλειστικά στο άρθρο 6 του σουηδικού νόμου περί ανταγωνισμού παρά στο άρθρο 81 της συνθήκης ΕΚ.

Ακόμα, οι ενδεχόμενες διαφορές κατά την εφαρμογή των εθνικών νόμων περί ανταγωνισμού στις συνιστώμενες τιμές έντυπου βιβλίου επίσης εξαρτώνται από την αντίστοιχη αποδοχή ή απόρριψη των συστημάτων διατήρησης των εθνικών τιμών βιβλίου των κρατών μελών. Τα περισσότερα από τα κράτη μέλη έχουν εκδώσει νόμους σχετικά με τον καθορισμό τιμών του βιβλίου για όλη την επικράτειά τους ή οι οποίοι σαφώς επιτρέπουν στους εκδότες να συμφωνήσουν σχετικά με τον καθορισμό των τιμών λιανικής πώλησης του βιβλίου, κυρίως για πολιτιστικούς λόγους. Π.χ., ο γαλλικός νόμος Lang περί καθορισμένων τιμών του βιβλίου προβλέπει σαφώς τηνποχρέωση των εκδοτών να αναφέρουν σαφώς την τιμή λιανικής πώλησης του βιβλίου στο εξώφυλλο, ενώ οι γερμανικοί κανόνες περί ανταγωνισμού περιλαμβάνουν εξαίρεση σύμφωνα με την οποία οι εκδότες μπορούν να συμφωνήσουν σχετικά με τον καθορισμό των τιμών λιανικής πώλησης, συμπεριλαμβανομένης και της εκτύπωσης της τιμής αυτής στο βιβλίο. Ως εκ τούτου, μόνο ορισμένα κράτη μέλη, όπως η Σουηδία, στα οποία δεν ισχύει σύστημα τήρησης των τιμών εφαρμόζουν τους κανόνες ανταγωνισμού κατά τις συμφωνίες περί καθορισμού των τιμών του βιβλίου.

(1) Βλέπε, ειδικότερα, παραγράφους 47, 111 και 112 της ανακοίνωσης της Επιτροπής — κατευθυντήριες γραμμές για τους κάθετους περιορισμούς, ΕΕ C 291 της 13.10.2000.

(2) Υπόθεση 229/83, [1985] ΣΥΛ. 1.

(3) Βλέπε πρόσφατο δελτίο τύπου της Γενικής Διεύθυνσης Ανταγωνισμού της 22ας Μαρτίου 2002, IP/02/461.